Eelmine nädal tegin selle aasta esimese vurritamise. Nagu ma varem olen juba kirjutanud, siis peredel on ülemistes korpustes mesi kaanetatud. Mesi on selline  kollaka varjundiga hele mesi. Arvatavasti on enamus sellest võilillemesi. Võilillemesi on kiiresti kristalliseeruv ja läheb kristalliseerudes tibukollast värvi. Plaanis on osa meest ära võtta. Eelmine aasta kõigilt ei võtnud kevadist mett ja juulis vurritades oli väga palju mett kärgedesse ära kristalliseerunud. See aasta tahan seda viga vältida.